చమర సిల్వా

లిండమ్లీలేజ్ ప్రగీత్ చమర సిల్వా (జననం 1979, డిసెంబరు 14) శ్రీలంక మాజీ క్రికెట్ ఆటగాడు. 12 సంవత్సరాలపాటు క్రికుట్ లోని అన్ని ఫార్మాట్లలో ఆడాడు. కుడిచేతి వాటం బ్యాట్స్‌మన్, లెగ్ బ్రేక్ బౌలర్ గా రాణించాడు. 2007, 2009, 2011 లో మూడు ప్రపంచ రన్నరప్ శ్రీలంక జట్లలో ముఖ్యమైన సభ్యుడిగా ఉన్నాడు.

దేశీయ క్రికెట్ 
ఇతడు పాణదుర రాయల్ కళాశాలలో చదువుకున్నాడు. క్లబ్ పాణదుర కోసం రికార్డును నెలకొల్పిన జట్టుకు కెప్టెన్‌గా వ్యవహరించాడు. ఆస్ట్రేలియాతో జరిగిన వన్డే అంతర్జాతీయ అరంగేట్రంలో 54 పరుగులతో సహా మంచి రికార్డును సాధించాడు. 1998 నుండి లిస్ట్ ఎ క్రికెట్, 2004 నుండి ట్వంటీ 20 క్రికెట్‌లో ఆడాడు. 2004 ఆగస్టు 17న 2004 ఎస్ఎల్సీ ట్వంటీ20 టోర్నమెంట్‌లో సింహళీస్ స్పోర్ట్స్ క్లబ్ తరపున తన ట్వంటీ20 అరంగేట్రం చేసాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కొలంబో జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం కొలంబో జట్టులో కూడా ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం కొలంబో జట్టులో ఎంపికయ్యాడు.

అంతర్జాతీయ కెరీర్ 
న్యూజిలాండ్‌లో తన టెస్ట్ అరంగేట్రం చేసాడు. రెండవ అవకాశంలో కుమార సంగక్కరతో కలిసి 121 పరుగుల భాగస్వామ్యాన్ని చేశాడు. 2వ టెస్ట్ మొదటి ఇన్నింగ్స్‌లో 61 పరుగులు చేశాడు. రెండవ ఇన్నింగ్స్‌లో అజేయంగా 152 పరుగులు చేశాడు, 20 ఫోర్లు కొట్టాడు. తన భాగస్వామ్యులు ఔట్ అయ్యే ముందు (ముఖ్యంగా చమిందా వాస్, కలిసి 88 పరుగులు చేయడం)తో బ్యాటింగ్ చేశాడు.

ప్రపంచ కప్‌కు కేవలం 3 వారాల ముందు భారత్‌తో జరిగిన మ్యాచ్ లో తన మొదటి వన్డే ఇంటర్నేషనల్ సెంచరీని  చేశాడు. క్రికెట్ వరల్డ్ కప్ 2007 లో ఇతని మంచి ఫామ్ కొనసాగింది. 4 హాఫ్ సెంచరీలు, 64 అత్యధిక స్కోరుతో 43.75 సగటుతో 350 పరుగులు చేయగలిగాడు.

ఫిక్సింగ్ ఆరోపణలు 
మనోజ్ దేశప్రియతోపాటు 2023-08-29పానదుర క్రికెట్ క్లబ్, కలుతర ఫిజికల్ కల్చర్ క్లబ్ మధ్య జరిగిన దేశవాళీ ఫస్ట్ క్లాస్ క్రికెట్ మ్యాచ్ సందర్భంగా దుష్ప్రవర్తన కారణంగా చమర సిల్వా 2017 సెప్టెంబరు నుండి అన్ని రకాల క్రికెట్ నుండి రెండేళ్లపాటు నిషేధించబడ్డాడు. 2017 జనవరిలో జరిగిన ఫస్ట్ క్లాస్ క్రికెట్ మ్యాచ్‌లో పాణదుర జట్టు అసాధారణ స్కోరింగ్ రేట్ చేసిన తర్వాత పాణదుర క్రికెట్ క్లబ్ కెప్టెన్ చమర సిల్వా మ్యాచ్ ఫిక్సింగ్ ఆరోపణలకు దోషిగా నిర్ధారించబడ్డాడు.

మూలాలు 

జీవిస్తున్న ప్రజలు
1979 జననాలు
శ్రీలంక క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు